

**VLADA REPUBLIKE HRVATSKE**

**DIREKCIJA ZA KORIŠTENJE SLUŽBENIH ZRAKOPLOVA**

Zagreb, 03. rujna 2014.

**Komisija za provedbu javnog natječaja Direkcije za korištenje službenih zrakoplova objavljenog u Narodnim novinama broj 99/14 od 13. kolovoza 2014. za prijem u državnu službu u Direkciju za korištenje službenih zrakoplova za radno mjesto**

**Ovlašteni tehničar održavanja zrakoplova**

**objavljuje**

**POZIV NA TESTIRANJE**

**kandidatima i kandidatkinjama**

koji/e su prijave za radno mjesto podnijeli/e pravovremeno te ispunjavaju formalne uvjete navedene u javnom natječaju za prijam u državnu službu u Direkciji za korištenje službenih zrakoplova za na gore navedeno radno mjesto.

**Testiranje će se održati**

**u prostorijama Škole stranih jezika «SPES», Kineski paviljon 1. kat, zagrebački velesajam u utorak 09. rujna 2014. godine s početkom u 15:00 sati,**

**te u prostorijama Direkcije za korištenje službenih zrakoplova, Zračna luka Zagreb, u srijedu, 10. rujna 2014. godine s početkom u 9 sati**

**Testiranje se sastoji od:**

1. Poznavanje osnova ustavnog ustrojstva Republike Hrvatske
2. Poznavanje engleskog jezika
3. Poznavanje rada na računalu.

**Raspored održavanja testiranja**

|  |  |  |
| --- | --- | --- |
| **Utorak, 09. rujna 2014. godine** | | |
| **14:45** | Dolazak kandidata/kinja u školu stranih jezika «SPES» | Kineski paviljon   1. kat   Zagrebački velesajam |
| **15:00 – 16:30** | Provjera znanja:  - pisani test i usmena provjera poznavanja engleskog jezika | Kineski paviljon   1. kat   Zagrebački velesajam |

|  |  |  |
| --- | --- | --- |
| **Srijeda, 10. rujna 2014. godine** | | |
| **8:45** | Dolazak kandidata/kinja u Direkciju za korištenje službenih zrakoplova | Hangar VRH, Zračna luka Zagreb |
| **09:00 – 11:00** | Provjera znanja:  1. pisani test iz poznavanja osnova ustavnog ustrojstva RH  2. provjera poznavanja rada na računalu | Hangar VRH,  Zračna luka Zagreb |
| **11:00 -12:00** | Razgovor (intervju) s kandidatima/kinjama |

**Direkcija za korištenje službenih zrakoplova zadržava pravo da promijeni redoslijed testiranja odnosno da pojedini dio testiranja i razgovor (intervju) s kandidatima/kinjama koji/e su zadovoljili/e na provjerama znanja, sposobnosti i vještina organizira u drugom terminu, ovisno o broju kandidata koji se budu odazvali testiranju, o čemu će kandidati/kinje biti usmeno obaviješteni/e.**

**PRAVILA TESTIRANJA**

1. Po dolasku na provjeru znanja, od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji/e ne mogu dokazati identitet, kao i osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje, ne mogu pristupiti testiranju.

**UPOZORENJE: Kandidati/kinje koji dođu nakon 15:30 sati u utorak 09. rujna 2014. godine, te nakon 09:00 sati 10. rujna 2014. godine neće moći pristupiti testiranju.**

2. Po utvrđivanju identiteta i svojstva kandidata/kinja, kandidati/kinje će biti upućeni u odgovarajuću prostoriju gdje će se održavati testiranje poznavanja osnova ustavnog ustrojstva Republike Hrvatske, provjera poznavanja engleskog jezika i provjera posebnih znanja i sposobnosti rada na računalu.

3. Za svaki dio provjere znanja, sposobnosti i vještina, kandidatima/kinjama se dodjeljuje od 1 do 10 bodova. Smatra se da su kandidati/kinje zadovoljili/e na testiranju ako su za svaki dio provjere znanja, sposobnosti i vještina dobili/e najmanje 50% ukupnog broja bodova.

4. Za vrijeme provjere znanja i sposobnosti **nije dopušteno**:

* koristiti se bilo kakvom literaturom odnosno bilješkama, izuzev za testiranje gdje je to u pravilima testiranja izričito navedeno kao mogućnost;
* koristiti mobitel ili druga komunikacijska sredstva;
* napuštati prostoriju u kojoj se provjera odvija bez odobrenja osobe koja provodi testiranje;
* razgovarati s ostalim kandidatima/kinjama niti na drugi način remetiti koncentraciju kandidata/kinja.

**Ukoliko pojedini kandidat/kinja prekrši pravila iz točke 4. bit će udaljen/a s provjere znanja, a njegov / njezin rezultat Komisija neće priznati niti ocijeniti.**

5. S kandidatima/kinjama koji/e su zadovoljili/e na testiranju bit će održan razgovor (intervju). Komisija kroz razgovor (intervju) s kandidatima/kinjama utvrđuje interese, profesionalne ciljeve i motivaciju kandidata/kinja za rad u državnoj službi. Rezultati razgovora (intervjua) boduju se na isti način kao i testiranje, tj. svakom pojedinom kandidatu/kinji se dodjeljuje određeni broj bodova od 1 do 10.

6. Nakon provedenog testiranja i razgovora (intervjua), Komisija utvrđuje rang-listu kandidata/kinja prema ukupnom broju ostvarenih bodova.

7. Nakon provedenog postupka Komisija čelniku Direkcije za korištenje službenih zrakoplova dostavlja Izvješće o provedenom postupku uz koje se prilaže rang-lista kandidata/kinja koje predlaže za prijam u državnu službu. Čelnik donosi rješenje o prijamu u državnu službu izabranog/e kandidata/kinje, koje će biti dostavljeno svim kandidatima/kinjama prijavljenim na javni natječaj.

8. Smatrat će se da je kandidat/kinja, koji nije pristupio/la testiranju, povukao/la prijavu na javni natječaj.

9. Svi kandidati prijavljeni na javni natječaj imaju pravo uvida u dokumentaciju koja se odnosi na javni natječaj.